CELEX: C2006/108/44
Language: sl
Date: 2006-05-06 00:00:00
Title: Zadeva T-74/06: Tožba, vložena  3. marca 2006  — Fox Racing proti UUNT

6.5.2006   
            
            
               SL
            
            
               Uradni list Evropske unije
            
            
               C 108/24
            
         Tožba, vložena 3. marca 2006 — Fox Racing proti UUNT
   (Zadeva T-74/06)
   (2006/C 108/44)
   Jezik, v katerem je bila tožba vložena: angleščina
   Stranke
   
      Tožeča stranka: Fox Racing Inc. (Morgan Hill, ZDA) (zastopnik: P. Brownlow, Solicitor)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Lloyd IP Limited (Penrith, Združeno kraljestvo)
   Predlogi tožeče stranke
   
               —
            
            
               Razveljavi naj se odločba Prvega odbora za pritožbe Urada za usklajevanje na notranjem trgu (znamke in modeli) („UUNT“) z dne 8. decembra 2005 (zadeva R 1180/2004 — 1) v delu, v katerem je zavrnila prijavo v zvezi z motocikli in varnostnimi čeladami in zaščitnimi oblekami za motocikliste in kolesarje (razred 9) ter oblačili, in sicer jopiči, dežnimi plašči, majicami, jopicami, srajcami, hlačami, bluzami, hlačnimi nogavicami, spodnjimi hlačami, klobuki, kapami, trakovi za preprečevanje potenja, naglavnimi trakovi, rokavicami, pasovi, čevlji, škornji, nogavicami in predpasniki (razred 25);
            
         
               —
            
            
               UUNT naj se naloži plačilo stroškov postopka.
            
         Tožbeni razlogi in bistvene trditve
   
      Prijavitelj znamke Skupnosti: Tožeča stranka
   
      Zadevna znamka Skupnosti: Besedna znamka „SHIFT“ za proizvode iz razredov 9, 16, 18 in 25 — prijava št. 2 419 349
   
      Imetnik znamke ali znaka, navajanega v postopku z ugovorom: Lloyd Lifestyle Limited
   
      Navajana znamka ali znak: Figuratvina znamka Skupnosti in prejšnja ne registrirana besedna znamka „Swift“ in nacionalna figurativna znamka „Swift leathers“ za proizvode iz razredov 9 in 25.
   
      Odločba oddelka za ugovore: Zavrnitev prijave.
   
      Odločba odbora za pritožbe: Razveljavitev izpodbijane odločbe, kolikor je zavrnila prijavo za „merilce zračnega pritiska“ in proizvode iz razredov 16 in 18; v preostalem delu potrditev izpodbijane odločbe.
   
      Navajani tožbeni razlogi: Kršitev člena 8(1)(b) Uredbe Sveta (ES) št. 40/94.